รัฐบาลไทย-ข่าวทำเนียบรัฐบาล-รมช.มท. ตรวจเยี่ยมวิทยาลัยการปกครอง พร้อมมอบโอวาทแก่กำนันผู้ใหญ่บ้านที่เข้าอบรม เน้นย้ำใช้กลไกคณะกรรมการหมู่บ้าน (กม.) และแผนพัฒนาหมู่บ้านเพื่อพัฒนาพื้นที่
วันอังคารที่ 14 มีนาคม 2560
รมช.มท. ตรวจเยี่ยมวิทยาลัยการปกครอง พร้อมมอบโอวาทแก่กํานันผู้ใหญ่บ้านที่เข้าอบรม เน้นย้ําใช้กลไกคณะกรรมการหมู่บ้าน (กม.) และแผนพัฒนาหมู่บ้านเพื่อพัฒนาพื้นที่
รมช.มท. ตรวจเยี่ยมวิทยาลัยการปกครอง พร้อมมอบโอวาทแก่กํานันผู้ใหญ่บ้านที่เข้าอบรม เน้นย้ําใช้กลไกคณะกรรมการหมู่บ้าน (กม.) และแผนพัฒนาหมู่บ้านเพื่อพัฒนาพื้นที่
วันนี้ (13 มี.ค. 60) ณ วิทยาลัยการปกครอง อําเภอธัญบุรี จังหวัดปทุมธานี นายสุธี มากบุญ รัฐมนตรีช่วยว่าการกระทรวงมหาดไทย ตรวจเยี่ยมการทํางานของวิทยาลัยการปกครองซึ่งเป็นสถาบันพัฒนาข้าราชการในทุกระดับของกรมการปกครองและได้ติดตามความพร้อมในการจัดการศึกษาอบรมหลักสูตรต่าง ๆ ที่จะจัดขึ้นในปี 2560 เพื่อให้ข้อแนะนําในการปรับปรุงและพัฒนาด้านวิชาการและระบบการทํางานของข้าราชการฝ่ายปกครองให้มีประสิทธิภาพมากยิ่งขึ้น
และได้พบปะผู้เข้ารับการอบรมหลักสูตรกํานันผู้ใหญ่บ้านรุ่นที่ 68/2560 ซึ่งเป็นโครงการที่จัดขึ้นเพื่อพัฒนาความรู้ด้านระเบียบ กฎหมายที่เกี่ยวข้องกับการปฏิบัติหน้าที่รวมทั้งให้ความรู้ด้านการน้อมนําแนวทางตามปรัชญาของเศรษฐกิจพอเพียงไปประยุกต์ใช้ การพัฒนาตนเป็นผู้นําที่ดี มีคุณธรรม จริยธรรม ในบทบาทหน้าที่ของฝ่ายปกครองเพื่อให้การทํางานในพื้นที่มีประสิทธิภาพมากยิ่งขึ้น
โอกาสนี้ รัฐมนตรีช่วยว่าการกระทรวงมหาดไทยได้มอบโอวาทให้แก่ผู้เข้ารับการอบรม โดยกล่าวว่า กํานัน ผู้ใหญ่บ้านในฐานะเจ้าหน้าที่ของรัฐที่อยู่ใกล้ชิดกับประชาชนมากที่สุดจะต้องเป็นผู้ที่ทําหน้าที่บําบัดทุกข์ บํารุงสุขให้แก่พี่น้องประชาชนในทุกด้าน มีองค์ความรู้เรื่องการปกครอง การรักษาความสงบเรียบร้อย งานทะเบียนราษฎร เศรษฐกิจ สังคม โดยต้องสามารถอํานวยความเป็นธรรม เป็นตัวเชื่อมระหว่างประชาชนในหมู่บ้านกับอําเภอ จังหวัด และหน่วยงานของรัฐทุกหน่วยงานในพื้นที่ โดยเฉพาะในสถานการณ์ปัจจุบันที่จะต้องมีการปรับตัวให้พร้อมกับการทํางาน ที่จะช่วยพัฒนาคุณภาพชีวิตของพี่น้องประชาชนและแก้ไขปัญหาความเดือดร้อนได้อย่างรวดเร็ว เช่น การทําหน้าที่ในบทบาทของคณะกรรมการหมู่บ้าน ซึ่งเป็นกลไกในระดับพื้นที่ ต้องรู้ข้อมูลและรู้ปัญหาของหมู่บ้านเป็นอย่างดี ปัจจุบันรัฐบาลได้ให้ความสําคัญกับกลไกของคณะกรรมการหมู่บ้านในการขับเคลื่อนนโยบายสําคัญของรัฐบาล อาทิ โครงการยกระดับศักยภาพหมู่บ้าน (หมู่บ้านละ 2.5 แสน) จึงขอให้ได้ใช้โอกาสนี้ในการช่วยเหลือและดูแลประชาชนให้เต็มศักยภาพ
เรื่องการทําแผนพัฒนาหมู่บ้าน ขอให้คณะกรรมการหมู่บ้านเป็นกลไกหลักร่วมกับทุกภาคส่วน ค้นหาความต้องการของประชาชนในหมู่บ้าน และสะท้อนสภาพปัญหาความต้องการที่แท้จริงผ่านการจัดเวทีประชาคมเพื่อรวบรวมข้อมูลให้รอบด้าน หากมีแผนที่ดี การทํางาน การพัฒนา และการแก้ไขปัญหาก็จะสามารถทําได้อย่างตรงจุด
สุดท้ายเรื่องการแก้ไขปัญหาภัยแล้งเป็นสิ่งสําคัญที่พี่น้องประชาชนกําลังจะประสบความเดือดร้อน ขอให้กํานัน ผู้ใหญ่บ้าน น้อมนําแนวทางตามพระราชดําริในเรื่องการบริหารจัดการน้ําและองค์ความรู้หรือภูมิปัญญาท้องถิ่น สร้างการมีส่วนร่วมของประชาชนในพื้นที่ในการบริหารจัดการน้ํา รณรงค์ประชาสัมพันธ์การใช้น้ําอย่างประหยัด ให้องค์ความรู้แก่เกษตรกรในการปลูกพืชและทําเกษตรกรรมพืชชนิดน้ําน้อย เพื่อบรรเทาผลกระทบที่อาจจะเกิดขึ้นกับพี่น้องประชาชนในช่วงฤดูแล้งนี้
หลังจากนั้น รัฐมนตรีช่วยว่าการกระทรวงมหาดไทย ได้เดินทางตรวจเยี่ยมสํานักบริหารการทะเบียน กรมการปกครอง ตําบลคลองเก้า อําเภอลําลูกกา จังหวัดปทุมธานี เพื่อติดตามการดําเนินงานเรื่องการบูรณาการฐานข้อมูลงานทะเบียนราษฎรในอํานาจของกรมการปกครอง และให้ข้อแนะนําในการพัฒนางานทะเบียนราษฎรและบัตรประจําตัวประชาชนเพื่อให้ตอบสนองต้องการให้บริการประชาชนให้มีประสิทธิภาพ ทันสมัยมากขึ้น
ครั้งที่ 37/2560